**!! Táto strana nie je súčasťou vzoru. Pred podpisom dohody ju vymažte. !!**

**Na čo slúži tento vzor?**

Tento dokument je odporúčaný ako vzor doplnku dohody o mobilite v rámci programu Erasmus+, Kľúčovej akcie 1. Vzor je možný použiť pre vzdelávacie mobility učiacich sa (žiakov) a zamestnancov v sektore školského vzdelávania, odborného vzdelávania a prípravy a vzdelávania dospelých.

**Čo je doplnok dohody o mobilite?**

Dohoda o mobilite sa uzatvára pred vzdelávacou aktivitou Erasmus+. Po skončení mobility sa vydá doplnok dohody o mobilite, ktorý potvrdí dosiahnuté výstupy.

Doplnok dohody o mobilite je súčasťou balíka dokumentov, ktoré potrebuje každý účastník mobility na realizáciu vzdelávacej mobility. Aj keď sú možné výnimky v závislosti od typu aktivity a kontextu, tento balík zvyčajne obsahuje:

* **Zmluvu o poskytnutí finančnej podpory** medzi vysielajúcou organizáciou a účastníkom, ktorá definuje finančnú podporu účastníkovi a právny rámec mobilitv
* **Dohodu o mobilite**, ktorá definuje podmienky realizácie mobility a očakávané vzdelávacie výstupy
* **Doplnok dohody o mobilite** vydaný po zrealizovaní aktivity a potvrdzujúci, že aktivita prebehla podľa plánu. Vzor spĺňa minimálne požiadavky na podporné dokumenty, ktoré sú definované v Zmluve o poskytnutí finančnej podpory. Tento doplnok nie je potrebný, ak sú tieto požiadavky uvedené v inom dokumente, napr. Europass-Mobilita.
* **Europass-Mobilita** je štandardizovaný dokument, ktorý potvrdzuje vzdelávacie výstupy získané na vzdelávacej mobilite. Tento dokument odporúča Európska komisia pre program Erasmus+.
* **Správu účastníka –** povinný online dotazník odoslaný po mobilite, v ktorom sú uvedené faktické informácie o mobilite, a tiež vnímanie mobility, ako aj jej prípravy a nadväzujúcich aktivít zo strany účastníka.

**Je doplnok dohody o mobilite povinný?**

Zmluva o poskytnutí grantu na projekty Erasmus+ definuje podmienky udelenia finančnej podpory na jednotlivé aktivity a vyžaduje nasledujúcu podpornú dokumentáciu:

*Podporné dokumenty: potvrdenie o účasti na aktivite vo forme jedného alebo viacerých dokumentov, v ktorých sa uvádza meno účastníka a vzdelávacie výstupy, ako aj dátum začiatku a skončenia aktivity. V prípade, že účastníkom počas aktivity pomáhali sprevádzajúce osoby, uvedú sa aj ich mená a dĺžka ich pobytu. Podporné dokumenty musia byť podpísané hostiteľskou organizáciou a účastníkom.*

Z tohto dôvodu je potrebné dokumentovať vzdelávacie výstupy každého účastníka, nie je však povinné použiť tento konkrétny vzor. Účelom vzoru je poskytnúť rýchly a spoľahlivý spôsob, ako splniť vyššie uvedené požiadavky v prípadoch, keď nie je k dispozícii alebo sa práve vydáva štandardizovaný dokument (napr. Europass-Mobilita).

**Ako používať vzor?**

Vyplňte údaje v každom článku. Riaďte sa pokynmi a odporúčaniami v [hranatých zátvorkách a sivom tieňovaní]. Pred finalizáciou dokumentu odstráňte sivý tieňovaný text a túto úvodnú stranu.

**Nadväzujúce aktivity**

Vysielajúca organizácia by mala okrem zabezpečenia uznávania povzbudiť účastníkov, aby sa podelili o skúsenosti s mobilitou s verejnosťou a svojimi rovesníkmi a zapojili sa do iných aktivít programu Erasmus+ (viac informácií o možnostiach získate od národnej agentúry).

**Doplnok dohody o mobilite Erasmus+**

# Účel

[Tento text použite, ak bola dohoda o mobilite realizovaná bez zmien:] Zmluvné strany potvrdzujú, že sa účastník zúčastnil vzdelávacej mobility opísanej v priloženej dohode o mobilite Erasmus+ a dosiahol zadefinované vzdelávacie výstupy.

[Tento text použite, ak bola dohoda o mobilite realizovaná so zmenami:] Zmluvné strany potvrdzujú, že sa účastník zúčastnil vzdelávacej mobility opísanej v priloženej dohode o mobilite Erasmus+ a dosiahol zadefinované vzdelávacie výstupy s nižšie uvedenými zmenami:

[Opíšte všetky zmeny týkajúce sa plánovania mobility (napr. trvanie, sprevádzajúce osoby) alebo dosiahnutých vzdelávacích výstupov v porovnaní s priloženou dohodou o mobilite.]

# Prílohy

* Príloha I: Dohoda o mobilite

# Podpisy

[Ak to nie je relevantné, odstráňte tabuľku „Zákonný zástupca účastníka“]

|  |  |  |  |  |
| --- | --- | --- | --- | --- |
| **Účastník** | |  | **Zákonný zástupca účastníka** | |
| Meno a priezvisko: |  |  | Meno a priezvisko: |  |
| Dátum a miesto: |  |  | Dátum a miesto: |  |
| Podpis: |  |  | Podpis: |  |

|  |  |  |  |  |
| --- | --- | --- | --- | --- |
| **Za vysielajúcu organizáciu** | |  | **Za hostiteľskú organizáciu** | |
| Meno a priezvisko: |  |  | Meno a priezvisko: |  |
| Pozícia: |  |  | Pozícia: |  |
| Dátum a miesto: |  |  | Dátum a miesto: |  |
| Podpis: |  |  | Podpis: |  |